14/05/2014 | Administración LocalMunicipal
Bergondo
Secretaría
Vehículo abandonado

ANUNCIO De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, notifícase a seguinte resolución da Alcaldía, xa que intentada a notificación no derradeiro domicilio coñecido non se puido practicar: “Resolución da Alcaldía 293/2014 do 20 de marzo, co seguinte contido: Logo de ver o informe Comandancia da Garda Civil, posto de Sada, que foi remitido a este Concello con data de 26 de febreiro de 2014 (R. Entrada núm.1686/2014 do 7 de marzo), así como o informe núm.77/2014 emitido con data de 13 de marzo de 2014 pola Policía Local deste Concello, poñendo de manifesto a existencia dun vehículo en evidente estado de abandono no lugar de Carrio, parroquia de Bergondo, tipo automóbil, marca Peugeot, modelo 309 GTI con placas de matrícula M-2566-KM, que segundo a base de datos da DXT, pertencería a D. Adrián Fariñas Fraguío, con domicilio no lugar de Carrio, 48, 15165- BERGONDO (A Coruña) constando igualmente, na citada base, que a ITV está caducada así como o seguro obrigatorio. Logo de ver a definición de residuo sólido urbano, contida no artigo 4 da Lei 10/2008, de residuos de Galicia, onde se inclúen os vehículo abandonados, e, tendo en conta que o artigo 5.2. a) da mesma Lei recoñece como competencia dos municipios a xestión dos servizos públicos de recollida, transporte, valorización e eliminación dos residuos urbanos ou municipais de forma directa ou indirecta. Tendo en conta igualmente que o artigo 63 da Lei 10/2008, de residuos de Galicia, e o artigo 46.3. c) da lei 22/2011, de 28 de xullo, de residuos e solos contaminados, considera como unha infracción grave o abandono, vertido ou eliminación incontrolado de calquera tipo de residuos non perigoso sen que puxera en perigo grave a saúde das persoas ou se producira un dano ou deterioro grave para o medio ambiente. Considerando todo o anterior, RESOLVO: Primeiro. –Incoar expediente núm.4/2014, para declarar RSU (residuo sólido urbano) e proceder a súa retirada e eliminación por xestor autorizado, o vehículo tipo automóbil, marca Peugeot, modelo 309 GTI con placas de matrícula M-2566-KM, que segundo a base de datos da DXT, pertencería a D. Adrián Fariñas Fraguío, con domicilio no lugar de Carrio, 48, 15165- BERGONDO (A Coruña). Segundo. –Requirir ao propietario do vehículo para que proceda á súa retirada da vía pública no prazo de quince (15) días hábiles, contados desde o seguinte á recepción da presente resolución. Durante igual prazo poderá formular cantas alegacións estime oportunas e presentar os documentos que estime necesarios. Advertir á titular do automóbil que, de non ser retirado no prazo indicado procederá a declararse como RSU e será entregado a un xestor autorizado correndo a titular do vehículo con todos os gastos que tales actuacións poidan ocasionar. Así mesmo procederá a incoar expediente sancionador por abandono de residuo na vía pública, na súa contra. Terceiro: Notificar a presente Resolución ao titular do vehículo. Bergondo, 20 de marzo de 2014”. O que se publica para os efectos oportunos. Bergondo, 6 de maio de 2014 A alcaldesa Alejandra Pérez Máquez